เรียนรู้เกี่ยวกับวิธีวาดภาพเซนแทงเกิล สร้างภาพเซนแทงเกิลของคุณเอง
ภาพวาดเซนแทงเกิลเป็นการวาดภาพลวดลายเชิงนามธรรมที่สร้างขึ้นตามทฤษฎีของวิธีเซนแทงเกิล โดยใช้รูปแบบมาตรฐานของพื้นที่สี่เหลี่ยมขนาด 3.5 ตารางนิ้ว (หมายถึงขนาดกระดาษ) ศิลปินผู้วาดจะสร้างลวดลายที่เป็นโครงสร้างตามความต้องการของตนเองโดยทำตามคำแนะนำพื้นฐาน ไม่มีการใช้เทคโนโลยี ไม่มีการใช้วัสดุพิเศษใดๆ หรือต้องใช้ภูมิหลังทางการศึกษาเพื่อมาเป็นศิลปินเซนแทงเกิล ลักษณะของภาพเซนแทงเกิลจะเป็นดังต่อไปนี้:   พื้นที่สี่เหลี่ยมนั้นไม่มีด้าน "บน" หรือ "ล่าง" มันจะ ไม่มีทิศทางกำกับ  มันไม่ควรไปคล้ายกับวัตถุใด มันควรจะออกมาในเชิง นามธรรม  ภาพวาดควรทำเสร็จด้วย 'หมึกดำบนกระดาษขาว โดยใช้ดินสอสีเทาแรเงาได้ ภาพเซนแทงเกิลนั้นควรจะสามารถ พกติดตัวได้ เพื่อที่จะสามารถวาดเมื่อไหร่ก็ได้ที่พลันเกิดแรงบันดาลใจอยากวาด วิธีการเซนแทงเกิลนั้นแตกต่างจากการวาดภาพทั่วไป มันตั้งใจจะเป็นรูปแบบทางการทำสมาธิทางศิลปะที่ทุกคนสามารถทำตามได้ การวาดเซนแทงเกิลมีความสำคัญพอๆ กับรูปวาดที่เสร็จแล้ว ซึ่งเป็นที่พอใจในความงามโดดเด่นไม่เหมือนใครของมัน การสร้างภาพเซนแทงเกิลจะยึดอยู่กับหลักแนวคิดต่อไปนี้:  การสร้างงานจะ ไม่มีการวางแผนล่วงหน้า เวลาที่คุณเริ่มวาดภาพเซนแทงเกิล คุณต้องเตือนตัวเองอย่าเพิ่งมีเป้าหมายสำเร็จอยู่ในใจ แต่ควรปล่อยให้ลวดลายที่วาดคลี่คลายไปด้วยตัวมันเอง การสร้างงานเซนแทงเกิลนั้น เป็นไปตามเจตนา กระนั้นก็ไม่คาดหวัง เส้นที่วาดลงไปแต่ละเส้นทำไปโดยเจตนาแทนที่จะลังเลใจ และแทนที่จะลบเส้นที่วาดผิดไป ศิลปินผู้วาดควรใช้มันเป็นพื้นฐานสำหรับลวดลายที่เกิดอย่างไม่คาดคิดแทน การสร้างงานจะต้อง เป็นอิสระร่าเริง ก็เหมือนกับการทำสมาธิ วิธีวาดภาพเซนแทงเกิลนั้นควรจะต้องรู้สึกเป็นอิสระและเยียวยาจิตใจ มันเป็นวิธีเฉลิมฉลองความงดงามของชีวิต   ภาพเซนแทงเกิลนั้น ไร้กาลเวลา ไม่มีการใช้เทคโนโลยีหรืออุปกรณ์พิเศษใดๆ มาช่วย ภาพเซนแทงเกิลควรเชื่อมโยงผู้ที่สร้างมันกับความพยายามของมนุษยชาติที่จะใช้ปากกาเขียนลงบนกระดาษ หลายๆ คนเคยวาดเส้นขยุกขยิกตามขอบสมุดจดหรือตามเศษกระดาษ บางทีก็ออกมาสวยเสียด้วย ภาพขยุกขยิกนั้นมักจะสร้างขึ้นระหว่างเวลาที่คนวาดไม่มีกระจิตกระใจรับฟังสิ่งอื่นที่กำลังเกิดขึ้น เช่น เวลาเลคเชอร์หรือคุยโทรศัพท์ แม้ภาพขยุกขยิกดีๆ จะมองดูคล้ายภาพเซนแทงเกิล พวกมันก็ถือว่ามีความแตกต่างกันดังต่อไปนี้:  วิธีวาดภาพเซนแทงเกิลช่วยคุณให้เกิดความรู้สึก ""เพ่งสมาธิอย่างผ่อนคลาย"" คนที่วาดภาพเซนแทงเกิลจะไม่เหมือนวาดภาพขยุกขยิกเพราะเขาจะมีความตั้งใจวาดภาพเต็มที่ เซนแทงเกิลไม่ใช่ภาพที่จะวาดตอนคุยโทรศัพท์หรือฆ่าเวลาตอนเบื่อฟังเลคเชอร์ เพราะการมีสมาธิความตั้งใจเป็นส่วนสำคัญในการสร้างงานแนวนี้ วิธีการวาดภาพเซนแทงเกิลคือ การเฉลิมฉลอง เนื่องจากเซนแทงเกิลต้องใช้ความใส่ใจของผู้วาดเป็นอย่างยิ่ง มันจึงควรวาดในสถานที่เงียบสงบซึ่งสามารถคุมสมาธิกับความตั้งใจได้ดีกว่า ปากกากับดินสอที่ใช้ก็ควรมีคุณภาพดี เนื่องจากเซนแทงเกิลเป็นศิลปะที่สามารถเพลิดเพลินได้ในระยะยาว วิธีการวาดภาพเซนแทงเกิลถูกคิดค้นขึ้นโดยริค โรเบิร์ตส์กับมาเรีย โธมัส เมื่อพวกเขาพบว่าการวาดลวดลายแบบนามธรรมไปเรื่อยๆ บนข้อจำกัดของกฎพื้นฐานบางอย่างนั้นเป็นการทำสมาธิได้อย่างดีเยี่ยม   เพื่อจะสอนการวาดแบบเซนแทงเกิลได้ ผู้คิดจะสอนต้องได้รับประกาศนียบัตรเป็นครูเซนแทงเกิล   มีแทงเกิล (ลวดลาย) มากกว่าร้อยแบบที่ถูกสร้างโดยเซนแทงเกิล หากคุณต้องการวาดภาพตามงานเด่นๆ มันจะมีแบบฝึกหัดออนไลน์ มีทั้งหนังสือและอุปกรณ์ให้ซื้อหาได้ งานที่คล้ายกับการวาดด้วยวิธีเซนแทงเกิลแต่ไม่ยึดติดกับคำแนะนำอย่างเป็นทางการนั้นจะถูกเรียกว่าศิลปะที่ได้รับแรงบันดาลใจจากเซนแทงเกิล วิธีการวาดภาพเซนแทงเกิลกำหนดให้ใช้กระดาษพิมพ์ภาพ มันควรเป็นกระดาษสีขาวล้วน ไม่มีเส้นบรรทัด ตัดกระดาษของคุณให้มีขนาด 3.5 ตารางนิ้ว   กระดาษทำมือหรือกระดาษที่มีลายพื้นผิวก็ใช้ได้ ตราบเท่าที่มันไม่มีลวดลายอะไร คุณจะใช้กระดาษสีก็ได้ แต่จะไม่ถือว่าเป็นภาพเซนแทงเกิลที่แท้จริงถ้าว่ากันตามหลักเซนแทงเกิล ใช้ดินสอวาดกรอบสี่เหลี่ยมบางๆ ตามขอบกระดาษ ลวดลายที่คุณจะวาดนั้นต้องอยู่ภายในเส้นรอบรูปของเส้นกรอบ อย่าใช้ไม้บรรทัดหรือสันตรงของวัตถุอะไรมาใช้ทาบวาดเส้นกรอบ แค่สเก็ตช์เบาๆ ใกล้ขอบกระดาษ   ถ้าบังเอิญมือไม่เที่ยงขณะวาดเส้นกรอบ เส้นกรอบก็ดูโดดเด่นดีเอามาตั้งต้นเติมลวดลายเลยก็ได้ หากเส้นกรอบดูไม่สม่ำเสมอ ภาพวาดเซนแทงเกิลที่เสร็จแล้วก็ดูไม่เหมือนใครดีออก เวลาวาดเส้นกรอบอย่ากดดินสอหนักนัก มันไม่จำเป็นต้องเห็นเด่นชัดหลังจากคุณวาดภาพเซนแทงเกิลด้วยหมึกปากกา หยิบดินสอมาวาด "เส้น" ภายในกรอบ ตามวิธีการวาดเซนแทงเกิลแล้วนั้น เส้นคือเส้นโค้งหรือเส้นขยุกขยิกที่จะเป็นโครงสร้างให้กับการออกแบบของคุณ ลวดลายที่คุณจะทำขึ้นจะเป็นไปตามเส้นสายเส้นนี้ มันควรเป็นการร่างเบาๆ ในรูปแบบนามธรรมง่ายๆ ที่จะแบ่งพื้นที่ในกรอบออกเป็นส่วนๆ   อีกครั้ง อย่ากดดินสอหนักในตอนวาดเส้น มันต้องมองไม่เห็นตอนคุณวาดภาพเซนแทงเกิลเสร็จ มันจะใช้เป็นแค่เส้นนำในการวาดลวดลายเท่านั้น บางคนอาจรู้สึกตัดสินใจยากว่าจะวาดเส้นอะไร จำไว้ว่าปรัชญาของเซนแทงเกิลคือมันควรเป็นธรรมชาติ เป็นกิจกรรมที่สร้างความสุขความพอใจ เขียนอะไรก็ได้ที่ผุดขึ้นมาในตอนนั้น จะวาดอะไรก็ไม่ผิดหรอก หากคุณต้องการไอเดียสำหรับการวาดเส้นต่างๆ กัน มันมีรูปแบบลายเส้นให้ดูออนไลน์ "แทงเกิล" คือลวดลายที่วาดด้วยปากกาไปตามขดโค้งของเส้น ภาพเซนแทงเกิลภาพหนึ่งอาจมีแค่แทงเกิลเดียว หรือเป็นการผสมผสานของแทงเกิลหลายๆ แบบก็ได้ ใช้ปากกาเริ่มวาดลวดลายอะไรก็ได้ที่คิดขึ้นมาในตอนนั้น อย่าลืมว่าไม่มีอะไรถูกหรือผิดในภาพวาดเซนแทงเกิล ในขณะวาดพึงระลึกว่า:  แทงเกิลควรประกอบขึ้นจากรูปทรงง่ายๆ เส้นตรง จุด วงกลม เส้นขยุกขยิก หรือวงรีล้วนแล้วแต่ใช้ได้ สามารถเติมแรเงาด้วยดินสอเพื่อเพิ่มมิติความลึกและดึงดูสายตามากขึ้นได้ นี่ไม่ใช่เรื่องจำเป็นต้องทำ แต่ถ้าคุณจะทำก็เชิญตามสบาย คุณไม่สามารถลบอะไรที่วาดผิด นี่เป็นส่วนหนึ่งของเหตุผลที่แทงเกิลต้องวาดด้วยปากกา ไม่ใช่ดินสอที่จะใช้แค่แรเงา วาดอะไรลงไปก็มีแต่เดินหน้าไปเรื่อยๆ   แทงเกิลทั้งหมดจะถูกสร้างขึ้นทีละขีด ให้ใส่ใจในการขีดเส้นแต่ละขีด และสร้างลวดลายขึ้นมาโดยอิสระ ตั้งใจเน้นในตัวงาน เหมือนเวลาทำสมาธิ ปลดปล่อยใจตัวเองจากเรื่องกังวลและปัญหาต่างๆ จำไว้ว่าการวาดภาพเซนแทงเกิลควรให้ความรู้สึกชื่นบานเฉลิมฉลอง คุณจะรู้เองเมื่อถึงเวลาต้องวางปากกา เก็บภาพเซนแทงเกิลฝีมือคุณให้ดี หรือนำมาใส่กรอบเพื่อจะชื่นชมมันในระยะยาว อย่างไรก็ตาม ควรทราบด้วยว่านี่ไม่ใช่ส่วนหนึ่งของคำแนะนำอย่างเป็นทางการของการวาดภาพเซนแทงเกิล
เรียนรู้คำนิยามพื้นฐานของเซนแทงเกิล. เข้าใจว่าเซนแทงเกิลแตกต่างจากศิลปะแนวอื่นอย่างไร. เข้าใจความแตกต่างระหว่างภาพเซนแทงเกิลกับการวาดเส้นขยุกขยิก (doodle). เรียนรู้เกี่ยวกับศิลปินผู้ให้กำเนิด. เริ่มด้วยการมีวัสดุอุปกรณ์ที่ถูกต้อง. วาดเส้นกรอบ. วาดเส้น. เริ่มสร้างแทงเกิล. อย่าลบข้อผิดพลาด. ทำไปเรื่อยๆ จนกระทั่งเสร็จ. (ทางเลือก) พอคุณวาดภาพเสร็จ คุณสามารถลงสีให้ภาพที่วาดก็ได้.
https://www.wikihow.com/Make-a-Zentangle https://www.wikihow.com/Make-a-Zentangle
Learning About the Zentangle Method Creating Your Own Zentangle